Gylfi Þór Sigurðsson og félagar mæta Manchester United á Old Trafford . AFP Þrír leikir eru á dagskrá í ensku úrvalsdeildinni í fótbolta í dag . Gylfi Þór Sigurðsson og samherjar hans í Everton mæta Manchester United á Old Trafford og þá mætast Arsenal og Manchester City í stórleik . Gylfa hefur yfirleitt vegnað vel á Old Trafford og hefur hann skorað fjögur mörk á vellinum . Gylfi og félagar unnu langþráðan sigur á Chelsea í síðustu umferð , undir stjórn bráðabirgðastjórans Duncans Fergusons , eftir að Marco Silva var rekinn . Þrátt fyrir það er Everton í 16. sæti , aðeins tveimur stigum fyrir ofan fallsæti . Manchester United er í sjötta sæti , en verður aðeins tveimur stigum frá fjórða sæti með sigri í dag . Þá mætast Arsenal og Manchester City á Emirates-vellinum . Arsenal er í níunda sæti og þarf á sigri að halda til að eiga möguleika á að komast aftur í baráttuna um fjögur efstu sætin . Manchester City getur minnkað muninn á milli sín og Leicester í öðru sætinu niður í fjögur stig . Loks mætir José Mourinho með lærisveina sína í Tottenham til Wolverhampton , þar sem sjóðheitt lið Wolves bíður . Wolves tapaði síðast deildarleik 14. september og er í baráttunni um Evrópusæti . Wolves er í 7. sæti með 24 stig , einu stigi meira en Tottenham og í sætinu fyrir ofan . Leikir dagsins í enska boltanum : 14:00 Manchester United - Everton ( í beinni á Símanum sport ) 14:00 Wolves - Tottenham 16:30 Arsenal - Manchester City ( í beinni á Símanum sport )